হকশেল অমসুং য়াইফ-য়ুম্বাল মন্ত্রালয়
এফ.আই.সি.সি.আই.না শিন্দুনা মাস্ক্রেদ ২০২১গী ৭শুবা ইদিসন দা হার্শ বর্ধননা হৌদোকখ্রে
“আইনা য়াদবা মওং অমদা ললোন-ইতিক তৌবা অসিনা চাওখৎপা থেংথহল্লি, শেল-থুমগী ফিভমদা শোকহল্লি অমসুং শিজিন্নরিবা মীওইশিং অসিদা হেন্না খুদোং থিহল্লি”
‘আইননা য়াদবা ললোন-ইতিক অসিগী মাইয়োক্তা ঐখোয়না লান্থেংনবা মতমদা ‘মীয়ামগী খোল্লাউ’ অসিনা খ্বাইদগী ফরবা খুৎলাই ওইরগনি-দা হার্শ বর্ধন
Posted On:
21 JAN 2021 4:38PM by PIB Imphal
এফ.আই.সি.সি.আই.না শিন্দুনা আইনা য়াদবা মওং অমদা ললোন-ইতিক তৌবা অসিগী মাইঈয়োক্তা পাংথেোক্লিবা ইহৌ-“মাস্ক্রেদ ২০২১”গী ৭শুবা ইদিসন ঙসি হকশেল অমসুং য়াইফ য়ুম্বালগী কেন্দ্রগী মন্ত্রী দা হার্শ বর্ধননা হৌদোকখ্রে৷
মহাক্না ৱা ঙাংদুনা আইননা য়াদবা মওং অমদা পোৎ-চৈ ললোন-ইতিক তৌরিবা অসি হন্থহনবা ঙম্বা ইনোবেতিব সোল্যুসনশিং অমসুং লৌখৎপা য়াবা এক্সন অদুগী মতাংদা মাস্ক্রেদকী ৭শুবা ইদিসন অসিনা খন্নরগনি হায়বা অসিদা কেন্দ্রগী হকশেল মন্ত্রীনা নুংঙাইবা ফোংদোকখি৷
কোবিদ-১৯ লাইনা-লাইচৎ অসিনা পীরিবা চৈথেংশিং অমসুং আইননা য়াদবা মওং অমদা দ্রগশিং চলাইরিবা অসিগী মতাংদা পল্লদুনা মহাক্না অসুম্না ফোংদোকখ্রে, “কোবিদ-১৯ লাইনা-লাইচৎ অসিনা পীবা চৈথেং অমসুং লাইনা অসি লাকশিন্নবা তোঙান তোঙানবা পোলিসীশিং শেমদুনা চৎনখিবা ঐখোয় পুম্নমক থেংনরে, অসিগুম্বা লুরবা ফিভম অসি মীওই খরনা মশা মশাগী খল্লগা আইননা য়াদবা থবক থৌরমশিং হেন্না শিজিন্ননবা খুদোংচাবা অমা ওইনা লৌবা অসিনা লৈবাক অসিগী শেল-থুমগী ফিভমদা, হকশেল অমসুং মালেম অসিদা লৈরিবা মীওইশিং অসিদা চাওনা অকাইবা পীরে৷”
“মরু ওইনা কোবিদ ইরা অসিগী মতুংদা আইনা য়াদবা মওং অমদা ললোন-ইতিক তৌরিবা অসিনা পীরিবা চৈথেং অসি হন্থনবা অনৌবা অমসুং প্রেক্তিকেল স্ত্রাতিজীশিং অসিগী মতাংদা নিংথীজনা খন্না-নৈনবা মাস্ক্রেদ ২০২১ অসিনা পান্দম থম্লি৷ মখোয়শিং অসিগী খ্বাইদগী মরু ওইরিবা অসি ময়ামদা এৱার্নেস পীবদা মীৎয়েং থম্বা অসিনা ওইরি৷ কোবিদ-১৯ লাইনা-লাইচৎ অসিনা মমাংদা অমুক্তা থোকখ্রিদ্রিবা মওং অমদা ঐখোয়গী হেল্খ সিস্তেম অসিদা হিরম কয়ামরোম দরকার ওইহল্লি৷ পেসেন্তশিং অসিদা হেন্না ফবা হেল্থকেয়র পীনবা হেল্থকেয়র প্রোভাইদরশিং অসিনা হৌজিক লৈরিবা দিলিভরী মোদেলশিং অসি অমুক হন্না শেমদোক্লি৷”
জে. অমসুং কে. হাই কোর্তকী ইকাই খুম্নরবা মমাংগী চীফ জস্তিস জস্তিস রিতাইয়র্দ শ্রী মনমোহন সারিন, ৱাল্দ কস্তম্স ওর্গনাইজেসনগী সেক্রেতরী জেনেরেল শ্রী কুনিও মিকুরিয়া, এফ.আই.সি.সি.আই.গী প্রসিদেন্ত শ্রী উদে শঙ্কর অমসুং অতোপ্পা মীওইশিংনা থৌরম অসিদা শরুক য়াখি৷
(Release ID: 1692842)
Visitor Counter : 80
mni_Beng mni_Beng mni_Beng mni_Beng eng_Latn eng_Latn mni_Beng mni_Beng mni_Beng mni_Beng mni_Beng eng_Latn eng_Latn